**Ministru kabineta rīkojuma projekta „Par valsts kustamās mantas nodošanu bez atlīdzības sabiedriskā labuma organizācijai – biedrībai „Aktīvās atpūtas centrs jauniešiem”” sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Saskaņā ar Publiskas personas mantas atsavināšanas likuma (turpmāk – likums) 43.1 panta pirmo daļu valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | | Saskaņā ar Valsts statistikas likuma 5.panta pirmo daļu Centrālās statistikas pārvalde (turpmāk – Pārvalde) ir Ekonomikas ministrijas (turpmāk – ministrija) padotības iestāde. Pārvaldes grāmatvedības uzskaitē atrodas valsts kustamā manta Ford Mondeo (valsts reģistrācijas numurs HG9610, atlikusī bilances vērtība 0,00 euro) (turpmāk – valsts kustamā manta), kas netiek izmantota un nav nepieciešama Pārvaldes funkciju nodrošināšanai. Valsts kustamā manta nav nepieciešama arī citām ministrijas padotībā esošajām iestādēm.  Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas mantas” (turpmāk – MK noteikumi Nr.109) 21.punktā noteikto kārtību, Pārvalde valsts akciju sabiedrības „Valsts nekustamie īpašumi” mājas lapā publicēja informāciju par Pārvaldes bilancē esošo nevajadzīgo valsts kustamo mantu.  MK noteikumu Nr.109 22.punktā noteiktajā termiņā uz Pārvaldes bilancē esošo valsts kustamo mantu citas valsts iestādes, atvasinātas publiskas personas vai to iestādes nepieteicās, bet pieteicās (atzīme izdarīta 2014.gada 15.aprīlī) biedrība „Aktīvās atpūtas centrs jauniešiem” (reģistrācijas Nr.40008144521, juridiskā adrese – „Laubes” Lielvārdes pagasts, Lielvārdes novads) (turpmāk – biedrība), kurai ar Valsts ieņēmumu dienesta 2011.gada 15.aprīļa lēmumu Nr. 8.14-6/27154 no 2011.gada 22.aprīļa piešķirts sabiedriskā labuma organizācijas statuss. Biedrībai reģistrētās darbības jomas – pilsoniskas sabiedrības attīstība un sporta atbalstīšana.  Saskaņā ar biedrības statūtiem (reģistrēti Biedrību un nodibinājumu reģistrā 2009.gada 10.augustā ar Nr.40008144521), biedrības darbības mērķis ir iesaistīt bērnus un jaunatni dažāda veida sporta nodarbībās un pasākumos, veicinot veselīga dzīves veida organizēšanu, organizēt dažāda veida un līmeņa sporta pasākumus un sacensības, kā arī nodrošināt aktīvās atpūtas iespējas un veikt militāri patriotisko audzināšanu. Darbības jomas, kurās biedrība veic sabiedriskā labuma darbību, ir pilsoniskās sabiedrības attīstība un sporta atbalstīšana. Sabiedriskā labuma darbības mērķgrupa biedrībai ir 15-25 gadus veci jaunieši.  Valsts kustamā manta nepieciešama biedrības tiešo funkciju nodrošināšanai, proti, biedrības statūtu 2.punktā noteikto mērķu realizēšanai. Biedrība plāno pēc automašīnas saņemšanas par saviem līdzekļiem izvērtēt automašīnas tehnisko stāvokli. Ja tehniskais stāvoklis būs atbilstošs normatīvajos aktos noteiktajām prasībām, lai varētu piedalīties ceļu satiksmē, biedrība automašīnu izmantos ceļa satiksmē un jauniešu apmācībai slēgtā teritorijā. Ja tehniskais stāvoklis nebūs atbilstošs, biedrība automašīnu izmantos kā šķērsli peinbola laukumā.  Valsts kustamā manta vēl ir izmantojama, un biedrība ir sniegusi Pārvaldei apliecinājumu, ka izmantos tos savā darbībā, tādēļ tai nav piemērojams Nolietotu transportlīdzekļu apsaimniekošanas likums.  Rīkojuma projekts „Par valsts kustamās mantas nodošanu biedrībai **„**Aktīvās atpūtas centrs jauniešiem”” (turpmāk – rīkojuma projekts) paredz saskaņā ar likuma 43.1 panta pirmo daļu atļaut ministrijas padotības iestādei – Pārvaldei nodot bez atlīdzības biedrībai valsts kustamo mantu.  Rīkojuma projekts paredz, ka Pārvaldei jānoslēdz līgums ar biedrību par valsts kustamās mantas nodošanu un pieņemšanu, līgumā nosakot, ka izdevumus, kas saistīti ar valsts kustamās mantas pārreģistrāciju un transportēšanu, sedz biedrība.  Lēmums par valsts kustamās mantas nodošanu biedrībai saskaņā ar likuma 43.1 panta pirmo daļu pieņemts pamatojoties uz šādiem paskaidrojošajiem materiāliem:  1) Transporta līdzekļa apliecība, kura satur informāciju par valsts kustamo mantu, tās īpašnieku, marku, reģ.Nr., utt.;  2) Pārvaldes grāmatvedības uzskaites dokuments, kas apliecina, ka valsts kustamās mantas bilance ir 0.00 euro;  3) dokuments, kas apliecina, ka Pārvalde ir nolēmusi, ka valsts kustamā manta tai nav nepieciešama;  4) dokumenti, kas apliecina, ka valsts kustamā manta nav nepieciešama ministrijai un ministrijas padotības iestādēm;  5) dokuments, kas apliecina valsts kustamās mantas atsavināšanas publikāciju VAS „Valsts nekustamie īpašumi” mājas lapā internetā;  6) no VAS „Valsts nekustamie īpašumi” e-pasta adreses [vni@mail.telia.lv](mailto:vni@mail.telia.lv) saņemts elektronisks ziņojums, ka biedrība ir pieteikusies uz valsts kustamo mantu;  7) no VAS „Valsts nekustamie īpašumi” e-pasta adreses [vni@mail.telia.lv](mailto:vni@mail.telia.lv) saņemts elektronisks ziņojums, ka neviens cits bez biedrības nav pieteicies uz valsts kustamo mantu;  8) izdruka no Valsts ieņēmuma dienesta sistēmas, ka biedrība ir sabiedriskā labu organizācija;  9) biedrības statūti;  10) biedrības iesniegums, kurā lūgts nodot biedrībai valsts kustamo mantu biedrības funkciju īstenošanai un apliecinājums, ka apņemas segt izdevumus, kas saistīti ar transportēšanu un pārreģistrāciju. | |
| 3. | Projekta izstrādē iesaistītās institūcijas | | Ministrija, Pārvalde un biedrība. | |
| 4. | Cita informācija | | Nav. | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Nav |
| 2. | | Sabiedrības līdzdalība projekta izstrādē | | Nav |
| 3. | | Sabiedrības līdzdalības rezultāti | | Nav |
| 4. | | Cita informācija | | Jautājuma būtība ir saistīta ar Pārvaldes valdījumā esošas kustamās mantas nodošanu sabiedriskā labuma statusa organizācijai, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Rīkojuma projekta izpildi nodrošinās Pārvalde un biedrība. |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | | Nav |
| 3. | | Cita informācija | | Iesniedzamajiem dokumentiem nav piešķirams lietojuma ierobežojuma statuss.  Rīkojuma projekts attiecas uz publiskās pārvaldes politiku.  Ministru kabineta rīkojums „Par valsts kustamās mantas nodošanu bez atlīdzības sabiedriskā labuma organizācijai – biedrībai „Aktīvās atpūtas centrs jauniešiem”” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, III, IV un V sadaļa – projekts šīs jomas neskar.

Ekonomikas ministrs V. Dombrovskis

Vizē:

Valsts sekretārs M.Lazdovskis

25.06.2014. 10:30

861

M.Deaks

67366642, madars.deaks@csb.gov.lv